Tidlig i 2000-årene starter krigen mot terror, etter terrorangrepene 11. september 2001 i USA. Andre kriger oppstår, som den andre krigen i Kongo, borgerkrigen i Sierra Leone og Mexicos narkotikakrig. I Den europeiske union tas euroen i bruk som valuta – flere land blir med i unionen mot midten av tiåret. Infrastruktur i flere land vokser etter økonomisk oppgang, blant annet i Kina og India. Mot slutten av perioden blir flere deler av verden rammet av en ekonomisk krise.